Y PREN GWYRDDLAS, 7^ 


Cân yn dangos y siomedigaeth o roddi, hyder ar y byd 
daearol, ^'r boddlondeb o ymddiried yn y gwir 


Amddiffynwr. 
'Ton,— “DINIWEIDRWYDD.” 


Ar ryw ddiwrnod hafaidd hynod, 
Mewn myfyrdod wrth y'm hun, 

Mi orphwysais dan bren gwyrddlas, 
Heb gymdeithas unrhyw ddyn ; 
Griddfan'r oeddwn ac och'neidio, 
Holi a chwestiyno'n ddwys, 

P'le cawn gyfaill erbyn adfyd 

I roddi'm goglyd a'm holl bwys. 


Dechreuais chwilio'r greadigaeth 
Eang, helaeth, odiaeth, wiw, 
Megis plentyn anghall, cyndyn, 
T'mofyn rhosyn hardd ei liw ; 
Edrych arno, hwnw'n gwywo 
Rhwng fy nwylo, heb ddim lles ; 
Colli ' ngafael arno'n ddirgel 

Ar yr awel gynta'n wnes. 


Pe meddwn ranau gwledydd India, 
Sidan Persia, aur Peru, 

Cyfoeth 'Tyrci a Moscofi, 

I'm difyru tra b'wyf byw 

Hwy gymerent eu hadenydd, 
Ryw foreuddydd neu brydnawn, 
Megis ' deryn gwyllt i'r goedwig, 
Ail gynyg arno byth ni chawn. 


Gwraig a phlant, a ffryns anwylgu, 
Sydd yn cefnu arnai'n lân, 

Gan fy ngadael yn fy nhrafael, 
Gwres y rhyfel brwd a thân, 

Pan ddel ' stormydd fel cawodydd 
Mawr o gystudd ar £y mhen, 

Ni welaf gyfaill dianwadal, 

A all fy nghynal dau y nen. 


Mi welais genyf ífryns a.hoffais, 

Ac mi a'i cerais megis brawd ; 

Addawodd imi ddillad melfed, 

A. gwisg o sgarled am fy nghnawd ; 

Os byddwn iddo yn ffyddlon was; 
Mi gawn bob peth wrth fodd fy nghalon, 
Cawn fyw'n ddiddyffyg, fel gwr boneddgi, 
A dawns a miwsig yn ei blas, 

Mi ysgrifena enw'r cyfaill, 

Y byd a'i ddichêll, llawn o frad : 
Llawn o dwyll a llawn o wenwyn, 
O gopa ei goryn hyd ei draed ; 
Addawodd imi fil o bethau, 

Nes ty hudo â chwedl deg : 

Er mor llyfned oedd ei 'madrodd, 
Ni chyflawnodd un o ddeg. 


Dechreuais goffa yr addewidion, 

A fuasai rhyngom ni cyn hyn 
P'le mae'r byw fel gwr boneddig ? 
P'le mae'r crys o gamric gwyn ? 
P'le mae'r gwely man-blu tyner ? 
P'le mae'r gadair wiwber ddrud ? 
P'le mae'r seigiau bras a swcwr ? 
P,le mae'r gwin a'r parlwr clyd ? 


P'le mae'r dillad hardd o felfed ? 
P'le mae'r wisg o” sgarlad main ? 
P'le mae'r etifeddiaeth wiw-gof ? 
Ai i gyd yn angof'r aeth y rhai'n ? 
P'le mae'r tai a'r tiroedd llydain ? 
P'le mae'r arian ? P'le mae'r aur ? 
Rho addewaist imi'n ernest, 

Beth dal gwr gonest ond ei air ? 


P'le mae'r hawddfyd a'r pleserau, 

A'r trysorau hardd eu drych ? 

P'le mae'r march a gaf farchogaeth ? 
P'le mae'r etifeddiaeth wych ? 

Fe'm atebai'n ddigon chwerw, 

A golwg arw, salw ei wedd, 

Na chawn ni ganddo ond arch ac amod ? 
Na thir i'w geibio ond hyd. fy medd. 


Fe aeth fy nghalon yn aflonydd. 
Pan glywais i'r fath newydd syn, 
Ar ol ymdeithio yn fy lludded, 

— Tylau, gwaered, pant, a bryn :— 
Haf a gauaf, tywydd garw ! 
Goddefais lawer chwerw loes, 

Y byd a'i olud a ddiflanodd 7 
Fem gadawodd dan y groes. 


Hudodd Demas, crogodd Judas, 

A Haman ddiras gyda'r rhain * 

vJesebel, a'r cawr Goliah, 

A roddodd rhwng y cwn a'r brain, 

Arweiniodd fyrddiwn wrth ei gadwyn 
I'r pwll dwfwn dan y clo; 

Tynodd berfedd hen Jehoram, 

Yr adyn truan, trwm yw'r tro. 


Fe yrodd Ahab i wallgofi, 

A. Zimri 'ymlosgi yn y tan; 
Brenin Herod, er ei laned, 

A roddodd rhwng y pryfed mân, 
Mawrion gruglau'n creigydd, 
Curodd 'menydd lawer mil ; 

Y mae'n arwain pwab ar ddidro, 
Na byddo'n rhodio'r llwybr cul. 


Ni chaf fi ddarllen gair na'i wrando, 
Nâ myfyrio am fyd a ddaw, 
Aflonyddu fy meddyliau. 

Weithiau yma ac weithiau draw : 

O fy nhared i gop 'nhoryn, 

Fe wnaeth fy esgyrn gawn yn friw, 
Nes magu llawer dolur chwerw ; 
Rwy'n haner marw er bod yn fyw. 


Ffarwel iddo, mi a'i gadawa', 

Af oddi yma i ryw wlad bell, 

Mae fy hyder a fy ngobaith 

Y caf fi ryw gydymaith gwell ; 
Gwell yw dau nag un, bob oesoedd, 
I dramwy trwy'r ardaloedd cul ; 
Yn mhob gofidiau a cahledi 

Mae'r Iesu'n well na deg can' mil, 


Fe drugarha'dd o'i nefol anian 
Wrth ferch y wraig o Ganaan wlad ! 
Fe aeth yn union a'r mab afradlon 
Adre'n dirion at ei dad ; 

Cyfaill ffyddlon, pur ei anian, 
Nerth i'r egawn,—cadarn dwr 

Am ei braidd y mae'n gofalu 

Cyn a chwedi'r diluw dw'r. 


Fe fu gyda'r prophwyd Jona, 
Gynt yn mol y morfil mawr, 
Gyda Dafydd yn rhyfela 

Gynt a hên Goliah Gawr ; 
Gyda Paul, a'r hen ddisgyblion, 
Yn tawelu'r storm gref ; 

Gyde Phedr yn y dyfroedd, 
Ymaflodd yn ei ddwylaw ef. 


Dyma'r perl a gâr fy enaid 
Yn mhob caethiwed bach a mawr, 


Pe 

Iesu yn groyw, dan ei enw, 

' Sydd yn llanw nef a llawr, 
Perl a bery yn dragywydd, 
Perl o ddefnydd mawr ei bris, 
Alpha, Omega, fy enaid, cofia, 
Na foddlona ar ddim sydd is, 


Perl ni roddir, Perl ni losgir, 

Perl ni threulir byth i ma's; 

Perl a welir yn dysgleirio 

Pan ddarfyddo'r ddaear las ; 

Perl a wna i'r sawl a'i caffo, 

Soinio cân na dderfydd byth, 

O fewn i gaerau'r nefoedd oleu, 
Yn mysg myrddiynau rif y gwlith. 


Amcanaf weithiau, fel Philemon, 
Roi ergyd ar yr organ bêr, 

I'r hwn am carodd ac a'm nerthodd, 
Awdwr bydoedd mawr a ser, 

'Tad goleuni, awdwr bywyd, 
Pwysaf ar ei 'ddewid ef,— 

'Taena droswyf d” aden dirion, 

Pan y delo'r 'storom gref. 


Addawodd imi wisgoedd gwynion, 
Yn lle bratiau budron tlawd ; 
Gwisg a bery heb waethygu, 
Cyfiawnder Iesu, anwylgu frawd ; 
Gwisg dragwyddol ni heneiddia— 
Gwisg yw hon na threulia ddim, 
Gwisg briodas yw ei henw— 
Gwisg a geidw byth yn wyn. 


Pemeddwn ddawn rhyw angel uchod, 
Neu seintiau'r daear isod faith, 

A chanu'n gynil 8ynyddau ganmil, 
Yn mysg yr eppil eiddil iaith, 

Methu wnawn a chwrdd â geiriau— 
Boddi wnai'm synwyrau'n lân ; 
Chwilio a darllen pob ysgrifen 

Methu a gorphen ar y gân, 


Caned yr angylion uchod, 
Â seintiau'r ddaear isod faith, 
Caned clych, a chaned organ, 
A phob aderyn wiwlan iaith ; 
Llwch a baban anwybodus, 
Ac anfedrus iawn wyf 6 ; 
Haleluia, sain Hosanna, 
Mi distawa'—cenwch chwi, 


